Nafarroako Parlamentuko Mahaiak, 2022ko urtarrilaren 31n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Navarra Suma talde parlamentarioak aurkezturiko interpelazioa, uholdeek eragindako kalteak ekidite edo arintze aldera ibaiak garbitu eta mantentzeko politikei buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko urtarrilaren 31n

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide eta Navarra Suma (Na+) talde parlamentarioaren eledun José Javier Esparza Abaurrea jaunak, Legebiltzarreko Erregelamenduan xedatuaren babesean, uholdeek eragindako kalteak ekidite edo arintze aldera ibaiak garbitu eta mantentzeko politikei buruzko honako interpelazio hau aurkezten du, Osoko Bilkuran eztabaidatzeko:

Azkenaldian, kalte ugari eragiten ari diren uholdeak gertatzen ari dira Nafarroan. Nafarroako Gobernua ezin da geldirik geratu hori ikusita, neurri handi batean ibai-ibilguak garbitu eta mantentzen ez direlako gertatzen baitira, toki entitateek, nekazariek eta hainbat adituk salatzen dutenez. Hortaz, Nafarroako Gobernuak hori dela-eta zer eginen duen jakin nahi dugu.

Iruñean, 2022ko urtarrilaren 25ean

Eleduna: José Javier Esparza Abaurrea